पुलिस टीम मौके पर पहुंची। जांच के दौरान पुलिस ने पाया कि आरोपी की घर में फ्रेंडली इंट्री हुई है। पुलिस ने घर और आस पास में लगे सीसीटीवी कैमरे को खंगाला। सीसीटीवी में एक संदिग्ध व्यक्ति को घर के पास घुमता पाया गया। साथ ही दो नौकरानी को घर से बाहर जाते और वापस आते देखा गया। पुलिस ने दो नौकरानी कुंती और दीपा से पूछताछ की। जिसमें उनलोगों ने अपना अपराध स्वीकार कर लिया। उनलोगों ने बताया कि चोरी करने के बाद सारा सामान कुंती के जीजा रोहित को दे दिया। उनलोगों ने बताया कि नाबालिग नौकर के साथ मिलकर वारदात को अंजाम दिया। इस खुलासे के बाद पुलिस ने मुकुंदपुर में रहने वाले रोहित को गिरफ्तार कर सारा सामान बरामद कर लिया। पुलिस ने नाबालिग को भी पकड़ लिया। आरोपियों ने बताया कि अपने भविष्य को संवारने के लिए उनलोगों ने घटना को अंजाम दिया। पुलिस ने बताया कि रोहित मूलत: कानपुर (उप्र) का रहने वाला है और दिल्ली में प्लंबर का काम करता है। वहीं कुंती उन्नाव(उप्र) की रहने वाली है और कारोबारी के यहां 12 साल से काम कर रही है। दीपा चमौली गढ़वाल उत्तराखंड की रहने वाली है और पिछले पांच माह से यहां काम कर रही है।